Ixef wis tlata assaɣ icarken cabḥa akked d yiwudam untiyen yellan deg wungal aken tamɣart d yelli-s myiḥmalen-t aṭas ttemɛawanen-t, Cabḥa tettḥuddu-tt Nna Sekkura di yal ugur ara d-temmager deg uxxam-nni ladɣa ticematin n Ǧamila, anda id-tenna “ Nna Sekkura teṭṭef-iyi-d si tuyat-iw, tesker-iyi-d seg yirebbi-s s taɣect tellexs d leḥnana iḥeznen, iyi-tweṣṣa: Muqel-iyi-d deg wallen ...Ɛuhdeɣ-kem ɛuhdeɣ Rebbi, ar ad iliɣ am yemma-m, ulac dacu ara kem-ixaṣṣen, ulac dacu ara kem-yaɣen dagi!”96 . Cabḥa tezga tufa-tt ɣer tama-s, ula asmi tehlek d Nna Sekkura i tufa ɣer yidis-is, tettḥudu-tt ɣef takniwin-nni nniḍen acku tasmen-t seg-s aken id-tenna tmarut Lynda Kudac : “ tamezwarut d Nna Sekkura itt-iḥemmlen amzun d yelli-s tḥemmel-itt tettḥarab fell-as axaṭer takniwin-nni ines d tasmen-t seg-s tteɛasan-t-tt tteɛaraḍen-t ad ttesuqɛen-t di kra n wuguren”97, Cabḥa ayen uk itt-ixussen ɣer yemma-s Xelluǧa tufat ɣer Nna sekura ḥninet ɣur-s tseḥbibir fell-as almi d ussan ineggura anda itt-id-tesarwel ɣer uxxam-nsen.